
Noteikumi par uzturlīdzekļu apmēru, ko izmaksā no Uzturlīdzekļu garantiju fonda
Izdoti saskaņā ar Uzturlīdzekļu garantiju fonda likuma
13. panta 2.2 daļu
· 1. Noteikumi nosaka no Uzturlīdzekļu garantiju fonda izmaksājamo uzturlīdzekļu apmēru.
· 2. Uzturlīdzekļu garantiju fonda administrācija izmaksā uzturlīdzekļus no Uzturlīdzekļu garantiju fonda proporcionāli dienu skaitam, par kuru iesniedzējam ir tiesības saņemt uzturlīdzekļus no Uzturlīdzekļu garantiju fonda.
· 3. No Uzturlīdzekļu garantiju fonda par pilnu kalendāra mēnesi izmaksā uzturlīdzekļus šādā apmērā:
· 3.1. 115 euro katram bērnam no viņa piedzimšanas līdz septiņu gadu vecuma sasniegšanai;
· 3.2. 140 euro katram bērnam no septiņu gadu vecuma sasniegšanas līdz 18 gadu vecuma sasniegšanai un pilngadīgai personai no 18 gadu vecuma sasniegšanas līdz 21 gada vecuma sasniegšanai.
· 4. Noteikumi stājas spēkā 2020. gada 1. janvārī.

